ממקום זה ממשיך הנחל בתעלה פתוחה מתחת לגשר מנהרות הכרמל צפונה, עובר מתחת למסילת הברזל המוליכה לתחנת הרכבת מרכזית המפרץ ותחנת הרכבת לב המפרץ שם מצטרף אליו ערוץ המנקז את חלקו הדרומי של "הר הזבל" ששימש כמזבלה המרכזית של חיפה וגורם לזיהום המים בעת שיטפונות.
לאחר חציית מסילת הרכבת ממשיך הנחל צפונה עובר מתחת לגשר גדוד 21 את כביש 22, ממשיך מצפון למחלף חוף שמן ובמקביל לערוץ הקישון עד לנקודה הנמצאת מול פתח מעגנת הקישון (מעגנת שביט) שם הוא חוצה בתעלה מתחת למגרש חניה ונשפך לשפך הקישון.
על פי מפת ה PEF בעבר היו המים הנובעים בעיון אל סעדה נשפכים ישירות אל הקישון בעוד שהמעיינות מצפון לו עד תל אבו הואם, (כשלושה מעיינות עיקריים), חלק ממימיהם היו נשפכים לקישון וחלק היו יוצרים גוף מים שהיה נקרא ואדי סלמן.
ואדי סלמן שהיה חלק ממלחת הקישון הוא ככול הנראה ערוץ נטוש של הקישון ומתואר על ידי סוקרי ה PEF כך:"
כיום ואדי סלמן הוא חלק הנחל שמצפון לכביש 22.
חי וצומח באזור הנחל.
בסקר האקולוגי מקיף נחל קישון תואר נחל סעדיה כך :
איכות המים בנחל אופיינה כטובה, מימיו היו צלולים, אם כי מליחים במידת מה. נחל סעדיה מקיים מערכת אקולוגית המורכבת מצומח של מלחה, גדות נחלים וצמחיית מים, שעקב הפיתוח המואץ, זיהום נחלים וניצול מי התהום הולכות ונעשות נדירות בארץ.
למרות היות האתר מופר בחלקו השתמרו בו מספר מיני צומח ובעלי חיים מוגנים ונדירים, כולל מינים 'אדומים'.
מהצומח בולטים אשל מרובע, קנה מצוי, סוף מצוי, סמר חד, סמר ימי, גומא דל-שיבולים והמינים האדומים: אגמון החוף, קרנן טבוע ונימפיאה תכולה, הנימפאה התכולה מעין סעדיה שימשה כמקור לאכלוס מחדש של הנמפאה בשמורת עין אפק.
מבין בעלי החיים התקיימו בנחל וסביבתו למעלה מ 60 מיני בעלי חיים וביניהם צב ביצות, פשוש, שלדג לבן-חזה, צטיה והמינים האדומים: חתול ביצות (עתידו בסכנה), צפרדע נחלים (בסיכון), צב יבשה (עתידו בסכנה), אשמן גדול (סכנת הכחדה), נשפון פגום אוזן (סכנת הכחדה חמורה). מיני דגים כגון נאווית, סרטני נחלים וחסרי חוליות רבים, ביניהם שחריר הנחלים שנכחד בעקבות התייבשות המעיין אך כמה מאות פרטים הועתקו לעין אלורעי באזור טבעון לפני ההתייבשות ונקלטו שם .
צאצאים של אותה אוכלוסייה שהועתקה הושבו בשנת 2016 על ידי רשות הקישון לעין סעדיה.
בחלקו התחתון של הנחל, מתקיימת מושבת קינון ולינה של אנפות ומגלנים. בסביבות הנחל שטחי אחו רבים הגדלים על קרקע לחה.
אדם.
לרשות ההולך בדרך הים עומד מספר מועט של נתיבים לחציית רכס הכרמל. במוצאם של אותם נתיבים התפתחו ערי מסחר ראשיות. אחד מאותם נתיבים עובר במפגש שבין ראש הכרמל לים.
הנע מדרום צפונה לאורך חוף הכרמל בהגיעו למרגלות תל אבו הואם עליו להחליט האם להמשיך לאורך החוף, לחצות את מעברת הקישון בשפכו ולהמשיך צפונה לכיוון צור, צידון וגבל או לפנות מזרחה ובמקביל לקישון לכיוון יוקנעם, מגידו ומשם לכיוון חצור, דמשק, חמת וחלב.
מפרץ חיפה בכלל ושפך הקישון למרגלות תל אבו הואם פרט, סיפקו מעגן נוח והתל עצמו היה מוגן ממערב על ידי הים, מצפון על ידי ערוץ הקישון וממערב על ידי ואדי סלמן, לדעת החופרת של התל בתקופות קדומות היה התל אי בפתח הנחל ובכל אופן היה נמל.
נתונים גאוגרפים אלו, בשילוב שפע המים שסיפק נחל סעדיה יצרו מקום להתפתחות עיר נמל בתל אבו הואם, עיר שהתקיימה החל מתקופת הברונזה המאוחרת ועד התקופה ההלניסטית למעלה מאלף שנה.
גם לאחר מיכן המשיך האזור לשמש עורק תחבורה וצומת דרכים חשוב, רכבת העמק שהגיעה עד דרעא והתחברה לרכבת החיג'אזית שנסללה ממכה ועד דמשק עברה דרכה וב-1913 נסלל סעיף גם לעכו שהומשך מאוחר יותר לאורך החוף הלבנוני עד לטריפולי.
גם צומת הצ'ק פוסט (מחלף הקריות) שהנחל נחבא תחתיו היה אחד הצמתים העמוסים בארץ.
שפע המים המשיכו למשוך את בני האדם ועם התפתחות העיר חיפה חצבו בסביבות 1920 ניקבה להגדלת שפיעת עין סעדיה והוקם מכון שאיבה אשר סיפק מים למגדל המים לנווה שאנן עד שנות התשעים.
עקב המלחת המים הפסיקה עריית חיפה את שאיבת המים ובמקביל נחצבו מנהרות הכרמל, נבנו מחלפים ועין סעדיה ונחל סעדיה נשכחו וזוהמו.
מלחמת העולם הראשונה.
במלחמת העולם הראשונה התרחש הקרב המכריע לכיבוש חיפה סביב גשר הרכבת החוצה את נחל סלמן.
הטורקים זיהו את המעבר הצר שבין נחל סלמן ומורדות ההר כנקודת מפתח שבה יוכלו לבלום את הכוחות הבריטיים המגיעים מכיוון מגידו ומיקמו מכונות ירייה על מורדות ההר מעל מה שהיום הוא צומת הצ'ק פוסט וחיפוי ארטילרי בכרמלהיים.
ההסתערות הבריטית בוצעה על ידי שהובלה על ידי פלגת נושאי הרומח מג'דפור () ובמקביל כוח אחר נשלח באיגוף רחב לשתק את התותחים המוצבים על הכרמל.
בתחילת ההסתערות בלמה האש הטורקית את ההסתערות ההודית-בריטית, שני פרשים שפעלו באגף הדרומי של הכוח שקעו על ציודם בבוץ ואילו האגף הצפוני היה חשוף לאש הטורקית.
רק הסתערות רכובה של הפרשים, כאשר הרומחים בידיהם, ובראשם רוכב מפקדם על העמדות הטורקיות הביאה להשתקת המקלעים הטורקיים ולפתיחת הדרך לחיפה.
בהסתערות נפל מפקדם מייג'ור טהאקור דלפט סינג אשר זכה לתואר "גיבור חיפה".
הסתערות זו נחשבת כאחת מהסתערויות הפרשים האחרונות שבוצעו על ידי הצבא הבריטי ואחת האמיצות שבהן ונחגגת עד היום בהודו כ"יום חיפה"
המאבק הציבורי להצלת הנחל.
בשנת 2016 דווח לרשות נחל הקישון על אירוע זיהום בנחל סעדיה כתוצאה מהזרמת מי ביוב לנחל. לאחר גילוי הזיהום החל מבצע ניקיון ובניית סכר שמטרתו הייתה למנוע מהמים המזוהמים להגיע אל הנחל. בשנת 2020 הפעיל הסביבתי אריק דרובוט החל בפעולות לשיקום הנחל לאחר שהוא וקבוצת פעילים ראו כי המאבק שהחל בשנת 2016 לא נשא פרי.
במסגרת הפעילות קמה קבוצת פייסבוק המנסה להעלות מודעות לשיקום הנחל, אזורו וקיומו ולהניע את הרשויות לפעול לשיקומו של הנחל.
מסלולי טיול בנחל.
הגישה למעיין דרך רחוב טופז העובר מתחת לכביש הגישה למנהרות הכרמל. ישנם שני מסלולי טיול אפשריים – אזור הנביעה ותחילת הנחל. ניתן להחנות בצומת הצ'ק פוסט או בחנייה של משרדי מנהרות הכרמל. הולכים לתחילת שביל אופניים בהצטלבות הרחובות בר יהודה וההסתדרות ומתחילים ללכת לכיוון מערב (חיפה). לאחר 10 מטר בגשר טורקי שם מתחילה הנביעה ומשם עם שביל האופניים לאורך 100 מטר אפיק הנחל. חונים באותו מקום. ניתן להחנות בחניית משרד מנהרות הכרמל ומשם צועדים לכיוון צפון מערב על הכביש עד הירידה שמאלה לכביש כורכר שמוביל לכיוון מערב. לאחר כ-100 מטר יש צומת ובו פונים שמאלה ומגיעים לנחל, יש שביל לאורך הנחל.
ספיר ברמן
ספיר גאיה ברמן (נולדה בשם שגיא ברמן; ב-21 ביוני 1994) היא שופטת כדורגל ישראלית. משמשת כשופטת ראשית בליגת העל, השופטת הטרנסג'נדרית הראשונה בישראל.
ביוגרפיה.
ברמן נולדה בקריית ביאליק. היא הצטרפה לאיגוד השופטים הישראלי בשנת 2011, כשהייתה בת 17.
בעונת 2020/2021 בליגת העל החלה ברמן, ששימשה עד אז כשופטת בליגה הלאומית, לשמש כשופטת ראשית בליגת העל. בשלבים המתקדמים של העונה, לאחר שכבר החלה בהליך להתאמה מגדרית, עברה לשמש כשופטת רביעית במשחקי ליגת העל.
באפריל 2021 חשפה ברמן כי החלה בהליך להתאמה מגדרית, והודיעה כי שינתה את שמה לספיר וכי יש לפנות אליה בלשון נקבה.
ב-3 במאי 2021 שימשה ברמן לראשונה כשופטת ראשית במשחק ליגת העל כאישה, במשחק של הפועל חיפה נגד בית"ר ירושלים במסגרת המחזור ה-31 בליגה. כמה ימים לאחר מכן פנו נטפליקס ו-MGM לברמן במטרה לתעד את סיפורה.
ביולי 2021 עלתה לשידור פרסומת לשידורי הטלוויזיה של "Yes" בהשתתפותה של ברמן לצד הזמרת נועה קירל.
ברמן מתגוררת בקריית חיים ונמצאת בזוגיות עם בר אווסקר יצחק, מנכ"לית "פרויקט גילה להעצמה טרנסית".
פרסים.
2022 - אות האבירוֹת לנשים פורצות דרך מטעם מרכז פרס לשלום ולחדשנות
1080p (1920 × 1080 פיקסלים המוצגים בהדרגה, ידועים גם בשם הפרדה גבוהה מלאה (Full HD)) הם קבוצה של מצבי וידאו HDTV בהפרדה גבוהה המאופיינים ב-1,920 פיקסלים המוצגים על פני המסך בצורה אופקית ו-1,080 פיקסלים המוצגים אנכית; ה-"p" מייצג סריקה פרוגרסיבית, כלומר לא משולבת. המונח בדרך כלל מניח יחס גובה-רוחב של מסך רחב - 16:9, מה שמרמז על רזולוציה של 2.1 מגה פיקסל. לעיתים קרובות הוא משווק כ-Full HD או FHD, כדי להבדיל את הגודל עם 720p. אף על פי שלעיתים 1080p מכונה באופן לא רשמי 2K, מונחים אלה משקפים שני סטנדרטים טכניים שונים, עם הבדלים כגון רזולוציה ויחס גובה-רוחב.
אותות וידאו 1080p נתמכים על ידי תקני שידור וידאו דיגיטלי (DVB) באירופה ותקני ATSC בארצות הברית. היישומים של תקן 1080p כוללים שידורי טלוויזיה, דיסקי בלו-ריי, סמארטפונים, תוכן אינטרנטי כגון וידאו ביוטיוב ותוכניות טלוויזיה וסרטים של נטפליקס, טלוויזיות ומקרנים ברמת צרכן, צגי מחשב וקונסולות משחקים. מצלמות וידאו קטנות ומצלמות דיגיטליות יכולות לצלם תמונות סטילס וודיאו ברזולוציה של 1080p.
תקני שידור.